ΕΝΔΕΙΚΤΙΚΕΣ ΑΠΑΝΤΗΣΕΙΣ
Α3.
Δεδομένου ότι οι μαθητές/-τριες διδάσκονται την αγγλική γλώσσα στο σχολείο τους, αναμένεται ότι θα είναι σε θέση να σκεφτούν και να περιγράψουν την κατάσταση άγχους που ενδεχομένως τους προκαλεί η διαδικασία εκμάθησης μιας ξένης γλώσσας. Αντλώντας παραδείγματα από τα προσωπικά τους βιώματα σε ενδοσχολικό ή εξωσχολικό επίπεδο, προηγούμενες εμπειρίες και, εφόσον η ειδική εκπαιδευτική τους ανάγκη το επιτρέπει, θα μπορούσαν να οδηγηθούν και σε συγκεκριμένες προτάσεις μείωσης των επιπέδων άγχους κατά τη διδασκαλία της ξένης γλώσσας.

Β3.
1. [bookmark: _GoBack]Βοηθούμενοι/-ες – κατά το δυνατόν – από το οπτικό ερέθισμα, οι μαθητές/-τριες αναμένεται να αναγνωρίσουν τη σύνδεση μεταξύ της ελληνικής γλώσσας και της μουσικότητας που τη διέπει, σύμφωνα με το ποίημα. Προκειμένου να καταστεί η μεταφορά σαφέστερη, ενδέχεται οι μαθητές/-τριες να χρειαστούν τη συνδρομή του/της εκπαιδευτικού, ώστε να ανταποκριθούν στο ερώτημα.
ή
2. Οι μαθητές/-τριες, αναλόγως και της ειδικής εκπαιδευτικής τους ανάγκης, αναμένεται να αποτυπώσουν τρόπους και μορφές επικοινωνίας, αντλώντας παραδείγματα από προσωπικά τους βιώματα ή τυχόν εμπειρίες από τη συμμετοχή τους σε διεθνή εκπαιδευτικά προγράμματα.
